APSTIPRINU:
Ventspils Kultūras centra
Direktors M.Valtenbergs *

Piektdienas vakara pastaiga
2026.gada 21.augusts
NOTEIKUMI DALĪBAI TIRDZNIECĪBĀ

1. Vispārīgie noteikumi.
· Šogad 21.augustā tiek rīkota Piekdienas vakara pastaiga (turpmāk tekstā – pasākums). Pasākuma laikā notiks tirdziņš, tā rīkotājs ir Ventspils valstspilsētas pašvaldības iestāde ”Ventspils Kultūras centrs” (turpmāk tekstā - Rīkotājs).
· Pasākuma norises vieta – Ventspils, Vecpilsēta, Pils iela no Rātslaukuma līdz picērijai "Prego".
· Pasākuma laiks no 21.08.2026 plkst. 18:00-24:00
· Tirdzniecības atļaujas izsniedzējs - Ventspils valstspilsētas pašvaldība.
· Tirdzniecības vietu izvietošanai kopā paredzēti 81 lineārie metri.
· Tirdzniecības vietas būs izvietotas: 
· Annas iela
· Kultūras programmu veido Ventspils Kultūras centra producents.

2. Kritēriji dalībai tirdziņā.
· Ekoloģiski tīru un Latvijā audzētu produktu ražotāji.
· Mājražotāji  un amatniecības produktu piedāvātāji.
· Mākslinieki/individuālie meistari.
· Ēdināšanas pakalpojumu sniedzēji.
· Dabīgo našķu tirgotāji.
· No dabas un dabīgiem materiāliem darinātu preču ražotāji.
· Seju apgleznotāji.
· Atrakcijas.

3. Galvenie nosacījumi dalībai tirdziņā.
· Pasākuma tēma – Piektdienas vakara pastaiga.
· Telts, nojume – tai jābūt tīrai, bez defektiem (gan tehniskiem, gan vizuāliem), vēlams gaišā krāsā un bez uzrakstiem. 
· Dalībnieks parūpējas par savas tirdzniecības vietas estētisku noformējumu un kopējo tēlu. Galdus pārklāj ar vienkrāsainiem galdautiem, kā arī estētiski piesegtas tiek novietotās mantas.
· Telts, stenda iekšpuse jāatbrīvo no liekām mantām - kastēm, somām utt. Preču papildinājums jāsakārto vizuāli glīti un higiēniski. Ārpus tirdzniecības vietas aizliegts uzglabāt mantas, iekārtot palīgzonas. 
· Pretendenta atbilstību dalībai izvērtē Ventspils Kultūras centra direktors, tirdzniecības koordinators un atbildīgais producents.
· Pretendenti tiek atlasīti atbilstoši 2. punktā noteiktajiem kritērijiem.





4. Pieteikšanās kārtība.
ATVĒRT PIETEIKUMU ŠEIT
Pieteikšanās no 24.07.2026 līdz 06.08.2026 (ieskaitot).
Tirdzniecības koordinatore – Diāna Ketrina Geste; e-pasts: svetki.kultura@ventspils.lv  

5. Maksājumu kārtība.
· Pamatojoties uz augstāk saņemtajām ziņām, šī dokumenta noteiktajā kārtībā tiek izvērtēta pretendenta atbilstība dalībai tirdziņā. 
· Pretendentam, kuram Rīkotājs devis piekrišanu dalībai tirdziņā pēc rēķina saņemšanas, jāveic sekojoši maksājumi uz rēķinā norādīto bankas kontu. 
· Apvienotā rēķinā piemērota samaksa par: 
· tirdzniecības vietu, 
· pašvaldības nodevu, 
· maksa par konteineru (ja tas ir nepieciešams). 
· Maksājumi jāveic līdz 2026.gada 13.augustam (ieskaitot).
· Tirdzniecības atļauja tiek izsniegta tikai pēc rēķina apmaksas un maksājumu apstiprinošo dokumentu iesniegšanas.

· MAKSA PAR TIRDZNIECĪBAS VIETU
	Preču grupa
	Dalības maksa par
1 tekošo metru, EUR
(ar PVN 21%)

	Pašu ražota lauksaimniecības produkcija, pārtikas un nepārtikas amatniecības preces
	7,50

	Rūpnieciski ražotas pārtikas un nepārtikas preces; bezalkoholiskie dzērieni; atrakciju rīkošana
	12,00

	Sabiedriskās ēdināšanas pakalpojumi bez alkoholisko
dzērienu realizācijas
	16,00

	Sabiedriskās ēdināšanas pakalpojumi ar alkoholisko
dzērienu realizāciju
	20,00

	Alkoholiskie dzērieni, kuros faktiskais spirta daudzums
ir līdz 14 tilpumprocentiem (ieskaitot), bez sabiedriskās
ēdināšanas pakalpojumiem
	25,00

	Alkoholiskie dzērieni, kuros faktiskais spirta daudzums
pārsniedz 14 tilpumprocentus un/vai tabakas
izstrādājumi, bez sabiedriskās ēdināšanas
pakalpojumiem
	30,00

	Reklāmu izvietošana; prezentāciju, degustāciju u tml.
rīkošana, bez produkcijas realizēšanas
	121,00














· TIRDZNIECĪBAS NODEVA
Saskaņā ar 2014.gada 20.jūnija Ventspils pilsētas domes saistošiem noteikumiem Nr.7 „Par pašvaldības nodevām Ventspils pilsētā”, par katru tirdzniecības vietu ir noteikta tirdzniecības nodeva.
Izbraukuma tirdzniecības vietās (masu pasākumos) par vienu dienu un vienu tirdzniecības vietu jeb objektu: 
	Preču grupa
	Pašvaldības nodevas apmērs uz vienu tirdzniecības vietu*

	par tirdzniecību ar pašu ražotu lauksaimniecības produkciju un/vai amatniecības precēm
	4,00

	par tirdzniecību ar pārtikas precēm un bezalkoholiskajiem dzērieniem 
	6,00

	par tirdzniecību ar rūpnieciski ražotām nepārtikas precēm
	6,00

	par tirdzniecību ar alkoholiskajiem dzērieniem, kuros faktiskais spirta daudzums ir līdz 14 tilpumprocentiem (ieskaitot) 
	20,00

	par tirdzniecību ar alkoholiskajiem dzērieniem, kuros faktiskais spirta daudzums pārsniedz 14 tilpumprocentus, un/vai tabakas izstrādājumiem 
	50,00

	par tirdzniecības vietu bez produkcijas realizēšanas (prezentācijas, degustācijas , atrakcijas u.c)
	3,00

	par sabiedriskās ēdināšanas pakalpojumu sniegšanu bez alkoholisko dzērienu realizācijas
	10,00

	par sabiedriskās ēdināšanas pakalpojumu sniegšanu, kuros faktiskais spirta daudzums ir līdz 14 tilpumprocentiem (ieskaitot)
	20,00

	par atrakciju rīkošanu publiskā vietā pasākuma laikā (par vienu atrakciju)
	10,00




*Pašvaldības nodevai PNV netiek piemērots.
Ja persona veic izbraukuma tirdzniecību vienā tirdzniecības vietā precēm no vairākām šajā punktā minētajām preču grupām, nodevas maksas apmērs tiek noteikts pēc lielākās nodevu maksas likmes. 
No nodevu samaksas atbrīvotas personas ar I un II grupas invaliditātes grupu, trūcīgas personas, kurām šis statuss piešķirts Ventspils pilsētas pašvaldības noteiktajā kārtībā, un pensionāri – ja tiek tirgota pašizgatavota, pašaudzēta vai savvaļā ievākta produkcija. Šajos gadījumos pieteikumam jāpievieno invalīdu apliecības kopija, Sociālā dienesta izziņa (lēmuma kopija), pensionāra apliecības kopija. 

· MAKSA PAR ATKRITUMU KONTEINERU
Saskaņā ar Ventspils pilsētas domes saistošajiem noteikumiem, pie sabiedriskās ēdināšanas  tirdzniecības vietas jābūt sauso atkritumu konteineram. Maksa par 240 l sauso atkritumu konteineru ir 12,05 EUR (t.sk. PVN 21%). Cenā ietilpst viena konteinera atvešana, noma un izvešana.


6. Tirdzniecības vietu iekārtošana un tās noteikumi.
· Tirdzniecības vietu iekārtošana: no plkst. 15.00 līdz plkst.16.00 
· Tirdzniecība no plkst. 17.00 – līdz plkst. 24.00. 
· Tirdzniecības laikā autotransporta kustība pa tirdziņa teritoriju ir aizliegta.
· Ēdināšanas pakalpojumu sniedzējiem aizliegts pārdot preces (ēdienus un dzērienus), kas tiek pasniegti stikla iepakojumā. Šim mērķim tiek atbalstīti kartona un pārstrādājamie plastmasas trauki.
· Ievērot tirgojamo preču grupu produktu atbilstību tirdzniecības atļaujai.
· Katrā ēdināšanas pakalpojumu sniedzēju tirdzniecības vietā jābūt ugunsdzēšamajam aparātam.
· Dalībniekam, kuram tirdzniecības vietā ir nepieciešama elektroenerģijas padeve, ir atļauts izmantot VIENU kontaktligzdu, iepriekš anketā norādot elektrības pieslēguma jaudu. 
7. Transporta caurlaides saņemšana.
· Transporta caurlaides iespējams saņemt 21.08.2026. no plkst. 8:00 Ventspils Kultūras centrā, Ventspilī, Kuldīgas ielā 18 – pie dežuranta.
· Katram transporta līdzeklim jābūt savai transporta caurlaidei, kas novietota aiz automašīnas priekšējā vējstikla citiem labi redzamā vietā. Transporta caurlaidē obligāti ir jānorāda: transportlīdzekļa reģistrācijas numurs, autovadītāja tālruņa numurs un visa pasākuma laikā vadītājam ir jābūt sazvanāmam. Neaizpildīta caurlaide netiek uzskatīta par derīgu. 
8. Rīkotāja tiesības un pienākumi.
· Rīkotājs ir tiesīgs atteikt pretendentam dalību svētku laikā, ja tā piedāvājums neatbilst šo noteikumu 2.punktā noteiktajiem kritērijiem, ja pretendents piedāvā nekvalitatīvu preci un pakalpojumus, kā arī, ja tirdzniecības vieta neatbilst šo noteikumu prasībām. Tāpat, tirdzniecības vieta var tikt atteikta, ja dalībnieks ierodas tirgot preci, kas nav tikusi norādīta pieteikumā.
· Pēc pieteikuma izvērtēšanas par negatīvu lēmumu atbildīgā persona pretendentu informē rakstiskā veidā (elektroniski).
· Ja dalībnieks svētku laikā uz tirdzniecību neierodas vai tirdzniecības vieta tiek atteikta šo noteikumu neievērošanas gadījumā, ar pasākumu saistītie maksājuma izdevumi netiek atgriezti.
· Dalībnieka tirdzniecības vietu  ierāda tirdzniecības koordinators.
· Nepieciešamības gadījumā rīkotājs ir tiesīgs mainīt dalībnieka atrašanās vietu tirdzniecības norises vietā. Šādā gadījumā lēmumu par dalībnieka izvietošanu pieņem tirdzniecības koordinators, kas nav apstrīdams.
· Rīkotājs ir tiesīgs pieprasīt norēķinus tādā apmērā un termiņos, kādi noteikti  šajos noteikumos.
· Rīkotājs ir tiesīgs atteikt dalību tirdzniecībā gadījumos, kad piedāvātais preču veids kopējā sortimentā jau ir pietiekamā apjomā un/vai ir izmantota visa tirdzniecībai paredzētā teritorija.
9. Dalībnieka tiesības un pienākumi.
· Dalībnieks veic visus maksājumus noteiktajos termiņos, kas paredzēti šajos noteikumos.
· Dalībnieks apņemas ievērot visas prasības, ko paredz MK noteikumi Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”.
· Dalībnieks ir atbildīgs par tīrības un kārtības ievērošanu, tās uzturēšanu savā tirdzniecības vietā, ugunsdrošības noteikumu un darba drošības noteikumu, tirdzniecības noteikumu ievērošanu savā tirdzniecības vietā.
· Dalībnieks ir atbildīgs par apkārtējo drošību demonstrējot savu amatu, preci u.c.
· Dalībnieks nav tiesīgs demontēt savu tirdzniecības vietu pirms tirdziņa norises beigām.
· Tirdzniecību beidzot, dalībnieks tirdzniecības vietu atstāj sakoptu un tīru.
· Dalībnieka pieteikums ir apliecinājums tam, ka ar iepriekš minētajiem noteikumiem ir iepazinies un piekrīt šo noteikumu nosacījumiem.
Tirdzniecības vietu plāns
[image: ]
*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

